CELEX: 31990R2249
Language: el
Date: 1990-07-31 00:00:00
Title: Κανονισμός (ΕΟΚ) αριθ. 2249/90 της Επιτροπής της 31ης Ιουλίου 1990 για τροποποίηση του κανονισμού (ΕΟΚ) αριθ. 3540/85 για λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα

Avis juridique important

|

31990R2249

Κανονισμός (ΕΟΚ) αριθ. 2249/90 της Επιτροπής της 31ης Ιουλίου 1990 για τροποποίηση του κανονισμού (ΕΟΚ) αριθ. 3540/85 για λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα  

Επίσημη Εφημερίδα αριθ. L 203 της 01/08/1990 σ. 0056 - 0056 Φινλανδική ειδική έκδοση: Κεφάλαιο 3 τόμος 33 σ. 0094  Σουηδική ειδική έκδοση: Κεφάλαιο 3 τόμος 33 σ. 0094 

***** ΚΑΝΟΝΙΣΜΟΣ (ΕΟΚ) αριθ. 2249/90 ΤΗΣ ΕΠΙΤΡΟΠΗΣ  της 31ης Ιουλίου 1990  για τροποποίηση του κανονισμού (ΕΟΚ) αριθ. 3540/85 για λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 1104/88 (2),  Εκτιμώντας:  ότι το άρθρο 9 στοιχείο α) του κανονισμού (ΕΟΚ) αριθ. 3540/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1561/90 (4), καθορίζει ότι «η ενσωμάτωση» είναι μία απaeο τις διαδικασίες με τις οποίες τα εν λόγω προϊόντα μπορούν να θεωρηθούν ότι έχουν χρησιμοποιηθεί για σκοπούς που παρέχουν το δικαίωμα για ενίσχυση· ότι η ενίσχυση μπορεί να πληρωθεί όταν τα προϊόντα ενσωματώνονται, δηλαδή μεταποιούνται και αναμειγνύονται για να σχηματίσουν ζωοτροφή· ότι, οι αποδόσεις στις διάφορες γλώσσες δεν είναι σαφείς όσον αφορά τον αριθμό των προϊόντων που πρέπει να αναμειχθούν για να δικαιούνται της ενισχύσεως στην παραγωγή· ότι αυτό πρέπει να διευκρινιστεί· ότι πρέπει να είναι σαφές ότι η επιλεξιμότητα για την πληρωμή της ενισχύσεως προϋποθέτει ότι τα προϊόντα έχουν μεταποιηθεί κατά τρόπο μη αντιστρεπτό και έχουν καταστεί μη επιλέξιμα για άλλες αιτήσεις ενισχύσεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 9 παράγραφος 1 στοιχείο α) του κανονισμού (ΕΟΚ) αριθ. 3540/85, η τρίτη περίπτωση αντικαθίσταται από το ακόλουθο κείμενο:  «- ενσωματώθηκαν μαζί με το λιγότερο ένα άλλο προϊόν ζωοτροφής, πριν ή αφού σπάστηκαν ή αλέστηκαν ή υπέστησαν διαδικασία φρύξης ή αφού μετατράπηκαν σε νιφάδες. Η διαδικασία μεταποίησης θα πρέπει να αφαιρεί από τους σπόρους την ταυτότητά τους υπό τέτοιες προϋποθέσεις ώστε ο αρμόδιος οργανισμός να εξασφαλιστεί για τους σπόρους που λήφθηκαν, έτσι ώστε να μη μπορεί να γίνει νέα αίτηση για ενίσχυση, ή».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 162 της 12. 6. 1982, σ. 28.  (2) ΕΕ αριθ. L 110 της 29. 4. 1988, σ. 16.  (3) ΕΕ αριθ. L 342 της 19. 12. 1985, σ. 1.  (4) ΕΕ αριθ. L 148 της 12. 6. 1990, σ. 9.